Se her, hvem der sidder i byrådet i Vesthimmerland de kommende fire år.

Det nye byråd i Vesthimmerland er sammensat af følgende 27 personer: Palle Jensen, Uffe Bro, Doris Lauritzen og Rasmus Vetter fra Socialdemokraterne - de sidder i forvejen alle fire i byrådet i dag. Ninni Lodahl Gjessing fra De Radikale får også lov at blive. Hos de konservative er der genvalg til Knud Kristensen, Kirsten Moesgaard, Niels Krebs Hansen, Hans-Jørgen Borup Kastberg, Henrik Dalgaard, Pia Buus Pinstrup, Klavs Bojsen og Ilse Skadhauge Larsen. Den unge Signe Nøhr Nielsen og Ulla Skov er nyvalgte konservative. Pernille Vigsø Bagge trækker Theresa Berg Andersen, Niels Heebøll og Karen Clausager med ind i byrådet, alle fire er nyvalgte. Dansk Folkeparti har fået genvalgt Anette Vahlgreen. Brian Christensen er ny. Hos Venstre har Per Bach Laursen, Jens Lauritzen, Per Bisgaard, Jan Dyregaard og Morten Mejdahl fået genvalg, mens Inger Nielsen har taget den sidste plads fra den nuværende udvalgsformand Kurt Friis Jørgensen, der ryger ud.